Ҡатлаулы болоттар томанға оҡшаш бер төрлө ҡатлам барлыҡҡа килтерә, ләкин ул ниндәйҙер бейеклектә урынлашҡан (йышыраҡ 100 метрҙан алып 400 метрға тиклем, ҡайһы берҙә 30-90 м) була. Ғәҙәттә бөтә күк йөҙөн ҡаплайҙар, әммә ҡайһы берҙә уларҙы өҙгөләнгән болот массалары рәүешендә күҙәтергә мөмкин. Был болоттарҙың аҫҡы сите бик түбән төшә ала, ҡайһы берҙә ерҙәге томан менән берләшәләр. Улар бик ҡалын булмай — т бер нисә тиҫтә, йәки йөҙ метр. Ҡайһы берҙә был болоттарҙан яуым-төшөм йышыраҡ ҡар бөртөктәре йәки ваҡ томан кеүек була.